###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 13/2022. (II. 22.)** A Képviselő-testület Szervezeti és Működési Szabályzatáról szóló önkormányzati rendelet elfogadásának javaslata

**A20 14/2022. (II. 22.)** A bölcsődében, a köznevelési és szociális intézményekben alkalmazandó intézményi térítési díjakról szóló rendelet elfogadásának javaslata

**A20 15/2022. (II. 22.)** A munkaerőpiaci programban, képzésben résztvevők ösztönző támogatásáról szóló önkormányzati rendelet elfogadásának javaslata

**A20 16/2022. (II. 22.)** Az EFOP-1.5.3-16-2017-00057 azonosító számú „Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó közbeszerzési eljárás eredményének javaslata

**A20 17/2022. (II. 22.)** A HERPÁLY-TEAM Építőipari és Szolgáltató Korlátolt Felelősségű Társaság alapítói határozatának javaslata

**A20 18/2022. (II. 22.)** A HERPÁLY-TEAM Építőipari és Szolgáltató Korlátolt Felelősségű Társaság módosítással egységes szerkezetbe foglalt alapító okiratának javaslata

**A20 19/2022. (II. 22.)** Muraközi István polgármester felhatalmazása a HERPÁLY-TEAM Kft. létesítő okiratának 2022. március 1. napi módosításával kapcsolatosan szükségessé váló határozatok, okiratok, nyilatkozatok, meghatalmazások megtételére és aláírására

**A20 20/2022. (II. 22.)** A berettyóújfalui 5793/2. hrsz-ú ingatlan értékesítésére vonatkozó versenytárgyalás eredményének javaslata

**A20 21/2022. (II. 22.)** A berettyóújfalui 3423/5/A/13. hrsz-ú ingatlan versenytárgyalás útján történő értékesítésének javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 17/2022. (II. 22.)** A Képviselő-testület Szervezeti és Működési Szabályzatáról szóló önkormányzati rendelet elfogadásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. február 22-én megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Nagy István Örs bizottsági tag

Csarkó Imre bizottsági tag

 Lencsésné Gál Mária bizottsági tag

**Ügyrendi, Közrendvédelmi és Településfejlesztési Bizottság részéről**

 Nagy Istvánné bizottsági elnök

 Szántai László bizottsági tag

 Vitányi Ferenc József bizottsági tag

 Papp Máté bizottsági tag

 Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

 Dézsi Ferencné pénzügyi irodavezető

 Kovács Lászlóné igazgatási irodavezető

 Sólya László városfejlesztési irodavezető

 Mile Sándor jegyzőkönyvvezető

**Meghívottak:**

 Ulicsné Erdős Erzsébet intézményvezető, Közintézmények Szolg. Irodája

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság pedig 5 fővel határozatképes. A levezető elnök elmondta, hogy a bizottsági ülés meghívójában 1 közös napirendi pont szerepel, illetve ezen kívül a Pénzügyi Bizottságnak további 6, az Ügyrendi Bizottságnak pedig további 3 tárgyalandó napirendi pontja van. A levezető elnök a napirend tervezetét szavazásra bocsátotta, melyet a Bizottságok tagjai egyhangúan támogattak.

Az ülés kezdete: 1630

**Együttes ülés napirendje:**

1./ Előterjesztés a Képviselő-testület Szervezeti és Működési Szabályzatáról szóló önkormányzati rendelet elfogadására (3.)

 **Előterjesztő:** Muraközi István polgármester

**Pénzügyi Bizottság további napirendje:**

2./ Előterjesztés a bölcsődében, a köznevelési és szociális intézményekben alkalmazandó intézményi térítési díjakról szóló rendelet elfogadásáról (2.)

 **Előterjesztő:** Muraközi István polgármester

3./ Előterjesztés a munkaerőpiaci programban, képzésben résztvevők ösztönző támogatásáról szóló önkormányzati rendelet elfogadására (4.)

 **Előterjesztő:** Muraközi István polgármester

4./ Előterjesztés az EFOP-1.5.3-16-2017-00057 azonosító számú „Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó közbeszerzési eljárás eredményéről (6.)

 **Előterjesztő:** Muraközi István polgármester

5./ Előterjesztés a Herpály-Team Kft. alapító okiratának módosítására (7.)

 **Előterjesztő:** Muraközi István polgármester

6./ Előterjesztés a berettyóújfalui 5793/2. hrsz-ú ingatlan értékesítésére vonatkozó versenytárgyalás eredményéről (9.)

 **Előterjesztő:** Muraközi István polgármester

7./ Előterjesztés a berettyóújfalui 3423/5/A/13. hrsz-ú ingatlan versenytárgyalás útján történő értékesítéséről (10.)

 **Előterjesztő:** Muraközi István polgármester

**Ügyrendi, Közrendvédelmi és Településfejlesztési Bizottság további napirendje:**

2./ Előterjesztés lakott területek és közterületek elnevezéséről (5.)

 **Előterjesztő:** Muraközi István polgármester

3./ Előterjesztés partnerségi egyeztetés lezárása és környezeti vizsgálat szükségessége tárgyában (11.)

 **Előterjesztő:** Muraközi István polgármester

4./ Előterjesztés településrendezési eszközök módosítása tárgyában (12.)

 **Előterjesztő:** Muraközi István polgármester

**1. Napirend:** Előterjesztés a Képviselő-testület Szervezeti és Működési Szabályzatáról szóló önkormányzati rendelet elfogadására

**Dr. Körtvélyesi Viktor jegyző** szóbeli kiegészítésében elmondta, hogy az szmsz-hez a Hajdú-Bihar Megyei Kormányhivatal törvényességi észrevétele miatt kell hozzányúlni. A rendkívüli ülés összehívására vonatkozó szabályozásra hívta fel a figyelmet a Kormányhivatal. Eddig az szerepelt az szmsz-ben, hogy az indítvány benyújtására az előterjesztésekkel szemben támasztott követelményekre vonatkozó előírásokat kell alkalmazni. A Kormányhivatal arra hívta fel a figyelmet, hogy az önkormányzati törvény a rendkívüli ülés kezdeményezése kapcsán csak egy jogszabályi kötelezettséget ír elő a kezdeményezők számára, nevezetesen azt, hogy meg kell jelölnie az összehívás okát. Ezen túl egyéb feltétel nem állapítható meg, ezért kérték, hogy az önkormányzat vizsgálja felül ezt a bekezdést. A felülvizsgálat megtörtént, a legegyszerűbb megoldás az lenne, hogy ha a második mondatot kihagynák. Az pedig, hogy nem egy módosítást kell most tárgyalni, hanem egy új szmsz elfogadására tesznek javaslatot, annak praktikus okai vannak. Az elfogadott rendeleteket egy elektronikus rendszerbe kell feltölteni. Ha módosított rendeleteket töltenek fel, akkor minden esetben magát az alap rendeletet is be kell hívni. Ennek viszont nagyon szigorúan meg kell felelni a jogszabályszerkesztési követelményeknek. A jelenlegi szmsz nem teljes mértékben felel meg minden ilyen követelménynek. Az szmsz szerkezetileg került átalakításra, több szakasza van, tartalmilag nem bővült.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**13/2022. (II. 22.) Pénzügyi Bizottsági Határozat**

A Pénzügyi Bizottság a Szervezeti és Működési Szabályzatáról szóló önkormányzati rendelet elfogadását támogatja és a Képviselő-testületnek elfogadásra javasolja.

**Határidő:** 2022. február 24.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**17/2022. (II. 22.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a Szervezeti és Működési Szabályzatáról szóló önkormányzati rendelet elfogadását támogatja és a Képviselő-testületnek elfogadásra javasolja.

**Határidő:** 2022. február 24.

 **Felelős:** Nagy Istvánné bizottsági elnök

A közös napirendi pont megtárgyalása után a Pénzügyi Bizottság tagjai elhagyták az ülést és a Polgármesteri Hivatal kistermében folytatták munkájukat. Az Ügyrendi, Közrendvédelmi és Településfejlesztési Bizottság további napirendi pontjainak tárgyalásáról külön jegyzőkönyv készül.

A Pénzügyi Bizottság ülésének levezető elnöke Csarkó Imre volt. A levezető elnök elmondta, hogy a Pénzügyi Bizottság 3 fővel határozatképes, illetve hogy a Bizottságnak 6 tárgyalandó napirendi pontja van. Ezt követően a napirend tervezetét szavazásra bocsátotta, melyet a Bizottság tagjai egyhangúlag támogattak.

**2. Napirend:** Előterjesztés a bölcsődében, a köznevelési és szociális intézményekben alkalmazandó intézményi térítési díjakról szóló rendelet elfogadásáról

**Dr. Körtvélyesi Viktor jegyző** szóbeli kiegészítésében elmondta, hogy az intézményi térítési díjakat minden évben felül kell vizsgálni, azonban a vészhelyzet miatt a díjak nem emelhetőek.

**Lencsésné Gál Mária** kérdést tett fel arra vonatkozóan, hogy mekkora emelés lenne indokolt?

**Ulincsné Erdős Erzésbet** intézményvezető válaszában elmondta, hogy erre vonatkozó számítással nem készült, de az élelmezésvezetők tartani tudták a korábban meghatározott keretet. Véleménye szerint egy 15%-os emelés lenne indokolt, de ahogy jegyző úr korábban elmondta, a vészhelyzet miatt 2022. június 30-ig emelni nem lehet. Ezen kívül elmondta, hogy a rendelet szerkezetében történt változás.

**Csarkó Imre képviselő** hozzátette, hogy a kisfia bölcsődébe jár, sokszor mondja, hogy a bölcsődében nagyon finomak az ételek. Ezt alá is tudja támasztani, a mennyiség is rendben van, illetve minőségre is kitűnő ételeket készítenek.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**14/2022. (II. 22.) Pénzügyi Bizottsági Határozat**

A Pénzügyi Bizottság a bölcsődében, a köznevelési és a szociális intézményekben alkalmazandó intézményi térítési díjakról szóló rendelet elfogadását támogatja és a Képviselő-testületnek elfogadásra javasolja.

**Határidő:** 2022. február 24.

 **Felelős:** Dr. Zákány Zsolt bizottsági elnök

**3. Napirend:** Előterjesztés a munkaerőpiaci programban, képzésben résztvevők ösztönző támogatásáról szóló önkormányzati rendelet elfogadására

**Dézsi Ferencné pénzügyi irodavezető** szóban elmondta, hogy az előterjesztés egy teljesen új rendeletről szól, ami nagyon szorosan kapcsolódik a következő napirendi ponthoz. Képzéseket kell lebonyolítani, a képzésen résztvevők pedig juttatásban részesülnek, mely Berettyó-kártyán kerül átadásra. Az ösztönző támogatás a Humán közszolgáltatások fejlesztése pályázatból kerül finanszírozásra.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**15/2022. (II. 22.) Pénzügyi Bizottsági Határozat**

A Pénzügyi Bizottság a munkaerőpiaci programban, képzésben résztvevők ösztönző támogatásáról szóló önkormányzati rendelet elfogadását támogatja és a Képviselő-testületnek elfogadásra javasolja.

**Határidő:** 2022. február 24.

 **Felelős:** Dr. Zákány Zsolt bizottsági elnök

**4. Napirend:** Előterjesztés az EFOP-1.5.3-16-2017-00057 azonosító számú „Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó közbeszerzési eljárás eredményéről

**Dr. Körtvélyesi Viktor jegyző** szóbeli kiegészítésében elmondta, hogy a képviselő-testület tavaly ősszel döntött arról, hogy 4 részajánlatra vonatkozóan eredménytelen közbeszerzési eljárást követően ismételten közbeszerzési eljárást indít. Az ajánlattételi határidőig az 1. és a 3. részajánlat esetében 7-7 ajánlattevő, a 2. és 4. részajánlat esetében pedig 5-5 ajánlattevő nyújtotta be ajánlatát. A bontási jegyzőkönyv elektronikusan megküldésre került a képviselő-testület, illetve a bizottsági tagok részére. Mind a 4 részajánlat esetében elmondható, hogy a legkedvezőbb ajánlat a rendelkezésre álló fedezeten belül van.

**Lencsésné Gál Mária** kérdést tett fel arra vonatkozóan, hogy milyen képzések lesznek?

**Dézsi Ferencné pénzügyi irodavezető** válaszában elmondta, hogy kompetenciafejlesztésre, álláskeresésre felkészítő tanácsadásra, mentorálási tevékenységre vonatkoznak a képzések.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**16/2022. (II. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az EFOP-1.5.3-16-2017-00057 azonosító számú „Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó, szolgáltatás megrendelés tárgyú közbeszerzési eljárás 1., 2., 3. és 4. részajánlatai tekintetében az eljárást eredményessé nyilvánítja, mivel a pályázatban rendelkezésre álló anyagi fedezet összege a tárgyi projektben elegendő az ajánlati árra.

Továbbá a szerződés megköthető az értékelés alapján legkedvezőbb ajánlatot tett érvényes ajánlatot benyújtó ajánlattevővel az alábbi ajánlati értékekkel:

1.részajánlat tekintetében:

Ajánlattevő neve: SIMONINFO Multimédia és Oktatási Kft.

Székhelye: 4220 Hajdúböszörmény Király Jenő tér 1.

Az ajánlat értékelési szempont szerinti tartalmi elemei:

A teljesítésben résztvevő (a felhívás III.1.3) pont M.2.) pontjában feltüntetett 1 fő andragógus szakember 36 hónapon felüli szakmai többlet tapasztalata (hó) (min.0 hó- max. 24 hó) (a teljesítésben résztvevő szakemberre vonatkozóan): 24

Veszélyhelyzet esetén intézkedési terv megléte a képzéshez kapcsolódó járványügyi intézkedésekről (igen/nem): Igen

Nettó ajánlati ár (Ft-ban megadva): 13 392 000

A második legkedvezőbb ajánlatot adta:

Ajánlattevő neve: PEDELLUS '98 Kereskedelmi és Oktató Kft.

Székhelye: 4100 Berettyóújfalu Szent István tér 2. 2. em. 16.

Az ajánlat értékelési szempont szerinti tartalmi elemei:

 A teljesítésben résztvevő (a felhívás III.1.3) pont M.2.) pontjában feltüntetett 1 fő andragógus szakember 36 hónapon felüli szakmai többlet tapasztalata (hó) (min.0 hó- max. 24 hó) (a teljesítésben résztvevő szakemberre vonatkozóan):24

Veszélyhelyzet esetén intézkedési terv megléte a képzéshez kapcsolódó járványügyi intézkedésekről (igen/nem): igen

Nettó ajánlati ár (Ft-ban megadva): 13 536 000

2.részajánlat tekintetében:

Ajánlattevő neve: PEDELLUS '98 Kereskedelmi és Oktató Kft.

Székhelye: 4100 Berettyóújfalu Szent István tér 2. 2. em. 16.

Az ajánlat értékelési szempont szerinti tartalmi elemei:

A teljesítésben résztvevő (a felhívás III.1.3) pont M.3.) pontjában feltüntetett szakember többlet tapasztalata (hó) (min. 0 hó- max. 24 hó) (a teljesítésben résztvevő szakemberre vonatkozóan): 24

Veszélyhelyzet esetén intézkedési terv megléte a képzéshez kapcsolódó járványügyi intézkedésekről (igen/nem): igen

Nettó ajánlati ár (Ft-ban megadva): 8 301 000

3.részajánlat tekintetében:

Ajánlattevő neve: SIMONINFO Multimédia és Oktatási Kft.

Székhelye: 4220 Hajdúböszörmény Király Jenő tér 1.

Az ajánlat értékelési szempont szerinti tartalmi elemei:

A teljesítésben résztvevő (a felhívás III.1.3) pont M.2.) pontjában feltüntetett 1 fő andragógus szakember 36 hónapon felüli szakmai többlet tapasztalata (hó) (min.0 hó- max. 24 hó) (a teljesítésben résztvevő szakemberre vonatkozóan): 24

Veszélyhelyzet esetén intézkedési terv megléte a képzéshez kapcsolódó járványügyi intézkedésekről (igen/nem): Igen

Nettó ajánlati ár (Ft-ban megadva): 8 928 000

A második legkedvezőbb ajánlatot adta:

Ajánlattevő neve: PEDELLUS '98 Kereskedelmi és Oktató Kft.

Székhelye: 4100 Berettyóújfalu Szent István tér 2. 2. em. 16.

Az ajánlat értékelési szempont szerinti tartalmi elemei:

A teljesítésben résztvevő (a felhívás III.1.3) pont M.2.) pontjában feltüntetett 1 fő andragógus szakember 36 hónapon felüli szakmai többlet tapasztalata (hó) (min.0 hó- max. 24 hó) (a teljesítésben résztvevő szakemberre vonatkozóan): 24

Veszélyhelyzet esetén intézkedési terv megléte a képzéshez kapcsolódó járványügyi intézkedésekről (igen/nem): igen

Nettó ajánlati ár (Ft-ban megadva): 9 024 000

4.részajánlat tekintetében:

Ajánlattevő neve: PEDELLUS '98 Kereskedelmi és Oktató Kft.

Székhelye: 4100 Berettyóújfalu Szent István Tér 2. 2. em. 16.

Az ajánlat értékelési szempont szerinti tartalmi elemei:

A teljesítésben résztvevő (a felhívás III.1.3) pont M.3.) pontjában feltüntetett szakember többlet tapasztalata (hó) (min. 0 hó- max. 24 hó) (a teljesítésben résztvevő szakemberre vonatkozóan): 24

Veszélyhelyzet esetén intézkedési terv megléte a képzéshez kapcsolódó járványügyi intézkedésekről (igen/nem): igen

Nettó ajánlati ár (Ft-ban megadva): 6 464 000

**Határidő:** 2022. február 24.

 **Felelős:** Dr. Zákány Zsolt bizottsági elnök

**5. Napirend:** Előterjesztés a Herpály-Team Kft. alapító okiratának módosítására

**Dr. Körtvélyesi Viktor jegyző** szóbeli kiegészítésében elmondta, hogy a képviselő-testület a januári ülésén választotta meg Zámbori Pétert a Herpály-Team Kft. ügyvezetőjének 2022. március 1-től 2027. február 28-ig. Az alapító okirat módosítására az új ügyvezető adatainak átvezetése miatt kerül sor.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**17/2022. (II. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a HERPÁLY-TEAM Építőipari és Szolgáltató Korlátolt Felelősségű Társaság alapítói határozatát a következők szerint fogadja el:

Berettyóújfalu Város Önkormányzata, mint a HERPÁLY-TEAM Építőipari és Szolgáltató Korlátolt Felelősségű Társaság (4100 Berettyóújfalu, József Attila u. 35) egyedüli tagja, alapítója, az alábbi alapítói határozatot hozza:

A társaság ügyvezetője, Bondár Sándor nyugdíjazása miatt lemondott ügyvezetői tisztségéről. Erre tekintettel az 5/2022. (I.27.) önkormányzati határozattal a társaság ügyvezetőjének 2022.03.01. naptól 5 év határozott időtartamra, 2027.02.28. napig Zámbori Péter 4028 Debrecen, Kassai út 29/D. 1. ajtó szám alatti lakos került megválasztásra. Erre tekintettel az alapító okirat VIII. pontjának első bekezdése az alábbiak szerint kerül módosításra:

*„A társaság ügyvezetője Zámbori Péter 4028 Debrecen, Kassai út 29/D. 1. ajtó alatti lakos. Az ügyvezető megbízatása 5 (öt) év határozott időre szól. Az ügyvezetői jogviszony kezdete 2022.03.01., a jogviszony vége 2027. február 28. napja.”*

Az alapító képviselője a jelen okiratot elolvasás után jóváhagyólag aláírja.

**Határidő:** 2022. február 24.

 **Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**18/2022. (II. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a HERPÁLY-TEAM Építőipari és Szolgáltató Korlátolt Felelősségű Társaság módosítással egységes szerkezetbe foglalt alapító okiratát a következők szerint fogadja el:

**ALAPÍTÓ OKIRAT**

Alulírott Berettyóújfalu Város Önkormányzata (4100. Berettyóújfalu, Dózsa György u. 17-19.) felhatalmazása alapján eljáró Berettyóújfalu Város Polgármestere a „HERPÁLY-TEAM” Építőipari és Szolgáltató Korlátolt Felelősségű Társaság – amely társaságot a Hajdú-Bihar Megyei Bíróság, mint Cégbíróság a 09-09-001011 számú cégjegyzékbe jegyzett be és tart nyilván - alapító okiratát a mai napon kelt módosítással a jelen okiratban foglalom egységes szerkezetbe a Polgári Törvénykönyvről szóló 2013. évi V. törvény rendelkezései szerint. (A módosításokat a dőlt betűs szövegrész tartalmazza.)

1. **AZ EGYSZEMÉLYES KORLÁTOLT FELELŐSSÉGŰ TÁRSASÁG (továbbiakban: TÁRSASÁG) CÉGNEVE:**

**HERPÁLY-TEAM Építőipari és Szolgáltató Korlátolt Felelősségű Társaság**

A társaság rövidített neve: **HERPÁLY-TEAM Kft.**

A társaság idegen nyelvű elnevezése: **HERPÁLY-TEAM Gmbh.**

1. **A TÁRSASÁG SZÉKHELYE, TELEPHELYE, FIÓKTELEPE:**

A társaság székhelye: 4100. Berettyóújfalu, József Attila u. 35.

A társaság székhelye egyben a központi ügyintézés helye is.

A társaság telephelye: 4100 Berettyóújfalu, Fürdő utca 1.

**A társaság e-mail elérhetősége:** herpaly@gmail.com

1. **AZ ALAPÍTÓ (EGYEDÜLI TAG) NEVE:**

A társaság alapítójának (egyedüli tagjának) neve:

Berettyóújfalu Város Önkormányzata

Az alapító (egyedüli tag) székhelye: 4100. Berettyóújfalu, Dózsa György u. 17-19.

Az alapító (egyedüli tag) képviseltére jogosult neve: Muraközi István (anyja születési neve: Gerzsenyi Katalin)

Az alapító (egyedüli tag) képviseletére jogosult lakcíme: 4100 Berettyóújfalu, Hajdú u. 8/A

1. **A TÁRSASÁG TEVÉKENYSÉGI KÖRE**

A társaság főtevékenysége a TEÁOR 2008 szerint:

3530 ’08 Gőzellátás, légkondicionálás

A társaság egyéb tevékenységi körei:

1610 ’08 Fűrészárugyártás

1623 ’08 Épületasztalos-ipari termék gyártása

1624 ’08 Tároló fatermék gyártása

3311 ’08 Fémfeldolgozási termék javítása

3312 ’08 Ipari gép, berendezés javítása

3314 ’08 Ipari villamos gép, berendezés javítása

3821 ’08 Nem veszélyes hulladék kezelése, ártalmatlanítása

4110 ’08 Épületépítési projekt szervezése

4120 ’08 Lakó- és nem lakó épület építése

4299 ’08 Egyéb m.n.s. építés

4311 ’08 Bontás

4312 ’08 Építési terület előkészítése

4321 ’08 Villanyszerelés

4322 ’08 Víz-, gáz-, fűtés-, légkondicionáló-szerelés

4329 ’08 Egyéb épületgépészeti szerelés

4331 ’08 Vakolás

4332 ’08 Épületasztalos-szerkezet szerelése

4333 ’08 Padló-, falburkolás

4334 ’08 Festés, üvegezés

4339 ’08 Egyéb befejező építés m.n.s.

4391 ’08 Tetőfedés, tetőszerkezet-építés

4399 ’08 Egyéb speciális szaképítés m.n.s.

4520 ’08 Gépjárműjavítás, -karbantartás

4765 ’08 Játék-kiskereskedelem

4799 ’08 Egyéb nem bolti, piaci kiskereskedelem

5210 ’08 Raktározás, tárolás

5221 ’08 Szárazföldi szállítást kiegészítő szolgáltatás

5610 ’08 Éttermi, mozgó vendéglátás

5629 ’08 Egyéb vendéglátás

6420 ’08 Vagyonkezelés (holding)

6810 ’08 Saját tulajdonú ingatlan adásvétele

6820 ’08 Saját tulajdonú, bérelt ingatlan bérbeadása, üzemeltetése

6832 ’08 Ingatlankezelés

7112 ’08 Mérnöki tevékenység, műszaki tanácsadás

7732 ’08 Építőipari gép kölcsönzése

8110 ’08 Építményüzemeltetés

8121 ’08 Általános épülettakarítás

8129 ’08 Egyéb takarítás

9311 ’08 Sportlétesítmény működtetése

9329 ’08 M.n.s. egyéb szórakoztatást, szabadidős tevékenység

9603 ’08 Temetkezés, temetkezést kiegészítő szolgáltatás

1. **A TÁRSASÁG MŰKÖDÉSÉNEK IDŐTARTAMA**

A társaság határozatlan időre jött létre, tevékenységét 1991. július 29. napján kezdte meg.

A társaság üzleti évei megegyeznek a naptári évvel.

1. **A TÁRSASÁG TÖRZSTŐKÉJE**

A társaság törzstőkéje: 188.430.000.- Ft.azaz Egyszáznyolcvannyolcmillió-négyszázharmincezer forint.

Ebből készpénz: 53.599.590.- Ft. azaz Ötvenhárommillió-ötszázkilencvenkilencezer -ötszázkilencven forint apport: 134.830.410.- Ft. azaz Egyszázharmincnégymillió-nyolcszázharmincezer-négyszáztíz forint.

**VII. A TAG TÖRZSBETÉTJE**

A tag neve: Berettyóújfalu Város Önkormányzata

A társaság alapítójának (egyedüli tagjának) törzsbetétje: 188.430.000..- Ft.azaz Egyszáznyolcvannyolcmillió-négyszázharmincezer forint.

Ebből készpénz: 53.599.590.- Ft.

nem pénzbeni hozzájárulás (apport): 134.830.410.- Ft.

Alapító rögzíti, hogy az egyedüli tag a törzsbetétjéből 295.290.000.- Ft-t már a társaság rendelkezésére bocsátotta, az jelenleg is a társaság rendelkezése alatt áll. 100.000.- azaz Egyszázezer forint készpénz betétet 2009. április 20. napjáig volt köteles az egyedüli tag a társaság bankszámlájára befizetni, míg további 47.710.000.- azaz Negyvenhétmillió-hétszáztizezer forint készpénzt a tőke emelést követő egy éven belül köteles a társaság bankszámlájára befizetni.

A víziközmű szolgáltatásról szóló 2011. évi CCIX. törvény 79. §.-ban foglalt kötelező vagyonátadásra tekintettel a társaság törzstőkéje lecsökkentésre került 188.430.000. Ft összegre.

**VIII. A TÁRSASÁG ÜGYVEZETŐJE­\*:**

*A társaság ügyvezetője Zámbori Péter 4028 Debrecen, Kassai út 29/D. 1. ajtó alatti lakos. Az ügyvezető megbízatása 5 (öt) év határozott időre szól. Az ügyvezetői jogviszony kezdete 2022.03.01., a jogviszony vége 2027. február 28. napja.*

Az ügyvezető külön nyilatkozatban nyilatkozik a megbízás elfogadásáról, illetve arról, hogy személyében kizáró körülmények nem állnak fenn.

Az ügyvezető a gazdasági társaságot a törvényes képviselőként képviseli harmadik személyekkel szemben, valamint bíróságok és más hatóságok előtt.

Az ügyvezető az ügyek meghatározott csoportjaira nézve a gazdasági társaság munkavállalóit képviseleti joggal ruházhatja fel.

A társaság munkavállalóival szemben a munkáltatói jogokat az ügyvezető gyakorolja.

Az ügyvezető a társaság tagjairól nyilvántartást, tagjegyzéket köteles vezetni.

A tagjegyzéken fel kell tüntetni:

* valamennyi tag nevét (cégét), lakóhelyét (székhelyét) és törzsbetétét
* a közös tulajdonban lévő üzletrész esetén az egyes tulajdonosok és a közös képviselő nevét (cégét), lakóhelyét (székhelyét)
* a törzstőke mértékét
* a társasági szerződésnek, illetve az alapító okiratnak az esetleges pótbefizetésekre és mellékszolgáltatásokra, valamint az üzletrész átruházásának korlátozására, vagy kizárására vonatkozó rendelkezéseit.

A tagok személyében vagy üzletrészeiben bekövetkezett minden változást, így az üzletrészek átruházását, átszállását, felosztását, a társaság tulajdonába kerülését, vagy bevonását, az ügyvezetőnek a tagjegyzéken át kell vezetnie. Az ügyvezető köteles a tagjegyzékben feltüntetett adatok megváltozása esetén a hatályos tagjegyzéket a Cégbírósághoz benyújtani.

Az ügyvezető gondoskodik a társaság könyveinek szabályszerű vezetéséről.

Az egyszemélyes gazdasági társaságnál az egyedüli tag a vezető tisztségviselő részére írásban utasítást adhat, amelyet a vezető tisztségviselő köteles végrehajtani. A tulajdonos Berettyóújfalu Város Önkormányzati Képviselő Testületének jóváhagyása szükséges az olyan vagyonátruházási szerződés megkötéséhez, amelynek értéke az 25.000.000.- forintot meghaladja, és az olyan vállalkozási szerződés megkötéséhez, amelynek értéke a 25.000.000.- forintot meghaladja.

A tulajdonos önkormányzat polgármesterének hozzájárulása szükséges az 25.000.000.- forintot meg nem haladó vagyonátruházási és a 25.000.000.- forintot meg nem haladó vállalkozási szerződés megkötéséhez. Az ezen alpontban meghatározott szerződéskötési korlátozások nem vonatkoznak a társaság működéséhez szükséges anyag- és eszközbeszerzésre, valamint szolgáltatások igénybevételére vonatkozó szerződésekre.

A társaság ügyvezetését az ügyvezető munkaviszonyban látja el, havi díjazása Berettyóújfalu Város Önkormányzata Képviselő-testületének határozata alapján kerül meghatározásra.

Az ügyvezető igazgató tárgyévi prémiumfeladatait a polgármester előterjesztésére az alapító határozza meg, a felügyelő bizottság előzetes véleményének beszerzését követően. Az éves prémiumfeladatok kitűzésével egyidejűleg rögzítésre kerül a prémiumfeladat teljesítése esetén járó prémium mértéke is. Az ügyvezető éves prémiumát az éves alapbér százalékos mértékének megfelelően kell meghatározni. Az ügyvezető igazgató prémiumának megállapítása során teljesítménykövetelményként az üzleti terv fő számainak teljesítése mellett csak olyan feltétel határozható meg, amelynek teljesítése a munkakör elvárható szakértelemmel és gondossággal való ellátásán túlmutató, objektíven meghatározható teljesítményt takar.

A felmondási idő és a végkielégítésre való jogosultság tekintetében a Munka Törvénykönyve köztulajdonban álló munkáltatóval fennálló munkaviszonyra vonatkozó szabályai az irányadóak, azok rendelkezéseitől érvényesen eltérni nem lehet. A munkavállaló nem jogosult végkielégítésre, ha a munkáltató rendes felmondásának indoka – ide nem értve az egészségügyi alkalmatlanságot – a munkavállaló képességeivel, vagy munkaviszonnyal kapcsolatos magatartásával függ össze.

1. **A TÁRSASÁG CÉGJEGYZÉSE:**

A társaság cégjegyzése akként történt, hogy a társaság géppel, vagy kézzel előírt, előnyomott, előnyomtatott bélyegző lenyomatos cégneve alá az ügyvezető írja alá a nevét önállóan a hiteles cégaláírási nyilatkozatának megfelelően.

1. **A TÁRSASÁG KÖNYVVIZSGÁLÓJA:**

A könyvvizsgáló megbízatása öt évre szól.

A társaság könyvvizsgálója I.K.SZ. 98. Kft. (székhely: 4032 Debrecen, Doberdó utca 26., cégjegyzékszám: 09-09-006357, kamarai tagsági szám: 000810)

A könyvvizsgálat elvégzéséért személyében felelős természetes személy:

Kusai Tamás Endre 4028 Debrecen, Lugossy utca 18/C. szám alatti lakos (kamarai tagsági szám: 004740)

Hatályos 2020. június 01. napjától 2025. május hó 31. napjáig

**A TÁRSASÁG FELÜGYELŐ BIZOTTSÁGA**

A Felügyelő Bizottság 3 főből áll.

A Felügyelő Bizottság tagjai:

1. Név: Agárdi Zoltán

Lakcím: 4100 Berettyóújfalu, Magyar utca 42.

1. Név: Csarkó Erika

Lakcím: 4100 Berettyóújfalu, Benczúr Gyula utca 17.

1. Név: Vitányi Ferenc Józsefné

Lakcím: 4100 Berettyóújfalu, Csónak utca 9.

A Felügyelő Bizottság tagjainak megbízatása 2019. december hó 01. napjától 2024. november 30. napjáig tart.

A Felügyelő Bizottság elnökének és tagjainak havi díjazása a törvényben meghatározott maximumnál kisebb összegben kerül meghatározásra. A Felügyelő Bizottság elnökének havi díjazása bruttó 40.000-Ft.

A Felügyelő Bizottsági tagok havi díjazása bruttó 30.000-Ft.

A társaság Felügyelő Bizottságának elnöke és tagjai az előzőekben meghatározott havi javadalmazáson, valamint az igazolt, megbízatásukkal összefüggésben felmerült költségeiknek megtérítésén kívül, más javadalmazásra nem jogosultak.

1. **AZ ÜZLETRÉSZ**

Az üzletrész a törzsbetéthez kapcsolódó tagsági jogok és kötelezettségek összessége, Amely a társaság nyilvántartásba vételével keletkezik.

1. **AZ ÜZLETRÉSZEK ÁTRUHÁZÁSA ÉS FELOSZTÁSA**

Az egyszemélyes társaság a saját üzletrészét nem szerezheti meg.

Az üzletrész csak átruházás, a jogis személy tag szétválása folytán az üzletrésze tekintetében bekövetkezett jogutódlás, öröklés, új jogosult hiányában a tag jogutód nélküli megszűnése esetén osztható fel.

Az egyszemélyes társaság az üzletrész felosztása vagy törzstőke emelése folytán új taggal egészül ki és így többszemélyes társasággá válik. A tagok kötelesek az alapító okiratot társasági szerződésre módosítani.

1. **A NYERESÉG FELOSZTÁSA**

A társaság saját tőkéjéből a tag javára, a tagsági jogviszonyára figyelemmel kifizetést a társaság fennállása alatt kizárólag az előző üzleti évi adózott eredménnyel kiegészített szabad eredménytartalékból teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá ha a kifizetés veszélyeztetné a társaság fizetőképességét.

A tagot a társaságnak a tag javára történő kifizetése céljából felosztható és a taggyűlés által felosztani rendelt saját tőkéjéből meghatározott összeg (osztalék) illeti meg.

1. **AZ ALAPÍTÓI HATÁROZAT**

A taggyűlés hatáskörébe tartozó kérdésekben az alapító határozattal dönt és erről a vezető tisztségviselőt írásban értesíti.

Az alapító kizárólagos hatáskörébe tartoznak mindazok a kérdések, amelyeket a törvény a taggyűlés kizárólagos hatáskörébe utal.

1. **A TÁRSASÁG MEGSZŰNÉSE**

A társaság jogutód nélküli megszűnése esetén a hitelezők kielégítése után fennmaradó vagyon az alapítót illeti meg.

1. **EGYÉB RENDELKEZÉSEK**

A jelen alapító okiratban nem szabályozott kérdésekben a Polgári Törvénykönyvről szóló 2013. évi V. törvény rendelkezéseit kell alkalmazni.

Azokban az esetekben, amikor a Polgári Törvénykönyvről szóló 2013. évi V. tv. a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.

Az alapító képviselője a jelen okiratot, mint akaratával mindenben megegyezőt elolvasás és megértelmezés után jóváhagyólag aláírta.

Kelt: Berettyóújfalu, 2022. március 1. napján

 Muraközi István polgármester

 Berettyóújfalu Város Önkormányzata

 Képviseletében

**ZÁRADÉK:**

Alulírott Dr. Szávó Anita ügyvéd igazolom, hogy a 09-09-001011 cégjegyzékszám alatt nyilvántartott „HERPÁLY-TEAM” Építőipari és Szolgáltató Korlátolt Felelősségű Társaság létesítő okiratának egységes szerkezetbe foglalt szövege megfelel a létesítő okirat módosítások alapján hatályos tartalmának. Az egységes szerkezetű okirat elkészítésére az ügyvezető személyében történt változás (létesítő okirat VIII. pont) adott okot.

Ellenjegyzem:

Berettyóújfalu, 2022. március 1. napján.

Dr. Szávó Anita ügyvéd

Kamarai Azonosító Szám: 36069275

**Határidő:** 2022. február 24.

 **Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**19/2022. (II. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a …./2022. (II. 24.) önkormányzati határozatban és a …/2022. (II. 24.) önkormányzati határozatban foglaltak cégjegyzékbe történő bejegyzése érdekében felhatalmazza az önkormányzat képviseletében eljáró Muraközi István polgármestert a HERPÁLY-TEAM Kft. létesítő okiratának 2022. március 1. napi módosításával kapcsolatosan szükségessé váló határozatok, okiratok, nyilatkozatok, meghatalmazások megtételére és aláírására

**Határidő:** 2022. február 24.

 **Felelős:** Dr. Zákány Zsolt bizottsági elnök

**6. Napirend:** Előterjesztés a berettyóújfalui 5793/2. hrsz-ú ingatlan értékesítésére vonatkozó versenytárgyalás eredményéről

**Dr. Körtvélyesi Viktor jegyző** szóbeli kiegészítésében elmondta, hogy az ingatlant még 2018. márciusában jelölte ki értékesítésre a képviselő-testület. Ingatlanforgalmi értékbecslő értékelte fel az ingatlant, ami akkor nettó 22.600.000.- Ft-os áron került meghirdetésre. Az akkori kiírásra nem mutatkozott érdeklődés. Az értékelési szakvélemény idő közben felülvizsgálatra került, mely alapján nettó 23.200.000 Ft-os induló áron újra meghirdette az önkormányzat az ingatlant. A versenytárgyalásra 2022. február 15-én került sor. A megadott határidőig két pályázó jelezte a versenytárgyaláson való részvételi szándékát bánatpénz befizetésével. A nyertes ajánlatot az Euro-Noliker Kft. tette nettó 32.010.000.- Ft összegben. A cég üzemcsarnokot szeretne építeni az ingatlanon.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**20/2022. (II. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete értékesíti a tulajdonát képező Berettyóújfalu belterület 5793/2 hrsz.-ú, 7525 m2 területű, az ingatlan-nyilvántartásban kivett telephely művelési ágú, beépítetlen terület ingatlant az Euro-Noliker Kft. (1186 Budapest, Goroszló u. 11.) részére 1/1 tulajdoni arányban nettó 32.010.000.- Ft áron, az 59/2018. (III. 29.) önkormányzati határozat szerinti feltételekkel.

A Képviselő-testület felhatalmazza Muraközi István polgármestert az adásvételi szerződés megkötésére. Az adásvételi szerződés megkötésével kapcsolatban felmerülő költségek a vevőt terhelik.

**Határidő:** 2022. február 24.

 **Felelős:** Dr. Zákány Zsolt bizottsági elnök

**7. Napirend:** Előterjesztés a berettyóújfalui 3423/5/A/13. hrsz-ú ingatlan versenytárgyalás útján történő értékesítéséről

**Dr. Körtvélyesi Viktor jegyző** kiegészítésében elmondta, hogy az önkormányzat tulajdonát képezi a 3423/5/A/13. hrsz-ú, természetben a Bessenyei lakótelep 1-3. lh. 4/13. ajtó alatti bérlakás. A lakás megüresedett, az önkormányzat pedig értékesíteni szeretné a lakást. Az ingatlant ingatlanforgalmi értékbecslővel felértékeltette az önkormányzat, aki az ingatlan forgalmi értékét nettó 15.800.000.- Ft-ban határozta meg.

**Lencsésné Gál Mária** kérdést tett fel arra vonatkozóan, hogy mi alapján ennyi az ingatlan értéke? Elmondta továbbá, hogy nem ért egyet az ingatlan értékesítésével.

**Dézsi Ferencné pénzügyi irodavezető** válaszában elmondta, hogy az ingatlan állapota átlagos, felújításra szorul. Az ingatlan értékét értékbecslő állapította meg, ahol hasonló ingatlanokat vett alapul.

**Csarkó Imre** **képviselő** hozzátette, hogy véleménye szerint az ár reális, sőt, mivel 4. emeleti felújítandó lakásról van szó, így ez egy jó ár érte.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 2 igen, 1 nem, 0 tartózkodás mellett az alábbi határozatot hozta:

**21/2022. (II. 22.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli az 1/1 hányadban tulajdonát képező berettyóújfalui 3423/5/A/13. hrsz-ú, 52,29 m2 nagyságú, Berettyóújfalu, Bessenyei lakótelep 1-3. lh: 1. 4/13. ajtó című lakást nettó 15.800.000.- Ft induló értéken, azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2022. február 24.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1656 perckor bezárta.

k.m.f.

 Nagy Istvánné Dr. Zákány Zsolt

 Ügyrendi, Közrendvédelmi és Pénzügyi Bizottság Elnöke

Településfejlesztési Bizottság Elnöke

 Szántai László Csarkó Imre

 Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

 jegyzőkönyvvezető